Diari Oficial de la Generalitat Valenciana


Sumari del DOGV 7784, del 17-05-2016 (2016/3441)

Convocatòria d'Assemblea General extraordinària.
------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3441


Organisme emissor
:   Caixa Rural Torrent, COOP Crèd. V.

Tipus de document
:   Convocatòria

Convocatòria d'Assemblea General extraordinària. [2016/3441]  
En compliment de l'acord adoptat pel Consell Rector d'aquesta entitat en la seua sessió de data 12 de maig de 2016, i de conformitat amb el que legalment i estatutàriament s'ha establit, es convoca a tots els socis d'aquesta caixa rural per a celebrar Assemblea General extraordinària, el pròxim dia 23 de juny de 2016, en el domicili social, situat a Torrent, avinguda al Vedat, número 3, a les 18.00 hores en primera convocatòria i a les 18.30 hores en segona, a fi de tractar dels diferents punts del següent  
  
Ordre del dia  
  
1. Constitució de la mesa electoral.  
2. Elecció de sis membres titulars del Consell Rector i dos suplents d'aquest.  
3. Suggeriments i preguntes en relació amb els assumptes de la convocatòria.  
4. Aprovació immediata de l'acta per la mateixa Assemblea, o en defecte d'això designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.  
  
L'elecció es realitzarà davant de la mesa electoral i de forma continuada, en sessió la durada de la qual es fixa en dues hores aproximadament. En compliment de l'article 43 dels Estatuts, s'informa que queda obert el termini de presentació de candidatures, que durarà 15 dies, i que finalitzarà el dia 3 de juny de 2016, a les 14.00 hores.  
  
Torrent, 12 de maig de 2016.- El president del Consell Rector: Vicente Peiró Villarroya.  
  
  
Nota important. De conformitat amb l'article 43 dels Estatuts Socials de Caixa Rural Torrent podran presentar candidatures per a membres del Consell Rector i suplents un nombre de socis mai inferior al 5 % dels socis en la data de la convocatòria (1.092 socis), els quals avalaran amb la seua signatura la candidatura que es tracte. També podrà proposar candidats el mateix Consell Rector.  
Cada soci només podrà avalar una candidatura. A aquest efecte s'utilitzarà exclusivament el model que es remetrà personalitzat al domicili de cada soci o en defecte d'això duplicat expedit per l'oficina, havent de ser validada la signatura del representat davant del director o interventor de qualsevol de les oficines de Caixa Rural Torrent, en l'horari de 09.00 a 14.00 hores, des de la data de publicació mitjançant anunci en el domicili social i en cadascuna de les oficines, fins al 3 de juny de 2016, sense que s'admeten els avals que no complisquen aquests requisits.  
Les candidatures hauran de presentar-se concretant clarament el nom i cognoms dels candidats, nombre de soci, document nacional d'identitat i la signatura d'acceptació del candidat. Les candidatures només seran vàlides si abasten la totalitat de les vacants del Consell Rector a cobrir.  
El model oficial per a presentar les candidatures estarà a la disposició dels socis en la Secretaria de la Caixa Rural Torrent. No s'admetrà cap candidatura o aval d'aquesta que no vaja en el model oficial i quedaran exclosos com a candidats o socis avalistes.  
Els candidats a membres del Consell Rector, abans de la celebració de l'Assemblea General extraordinària, hauran d'haver sigut declarats idonis per a l'acompliment del seu càrrec, segons avaluació realitzada pel Consell d'Administració del Banc de Crèdit Social Cooperatiu, SA, entitat capçalera del Grup Cooperatiu Cajamar en el qual està integrada Caixa Rural Torrent. La sol·licitud i els formularis per a efectuar aquesta avaluació es troben a la disposició dels candidats en la Secretaria de Caixa Rural Torrent.  
La delegació de representació i vot en un altre soci o en parents d'acord amb els límits que fixa l'article 37 dels Estatuts Socials haurà de realitzar-se en el document oficial remès a cada soci al seu domicili, o en defecte d'això duplicat expedit per l'oficina, en el qual consta la identitat d'aquest i el nombre de soci i ser validada la signatura del representat davant el director o interventor de qualsevol de les oficines de la Caixa Rural Torrent, en l'horari de 09.00 a 14.00 hores, des de la data de publicació mitjançant anunci en el domicili social i en cadascuna de les oficines fins al mateix dia de la celebració de l'Assemblea General extraordinària, sense que s'admeten en l'Assemblea General delegacions que no complisquen aquests requisits.